Հովիկ Աբրահամյան

Հովիկ Արգամի Աբրահամյան (), Հայաստանի պետական և կուսակցական գործիչՀՀԿ կուսակցության պատմությունը կուսակցության պաշտոնական էջում։, Հայաստանի նախկին վարչապետ և ՀՀ ԱԺ նախկին նախագահ, նախկին պատգամավոր, Հայաստանի Հանրապետական կուսակցության նախկին առաջնորդներից, խոշոր բիզնեսմեն և մեծահարուստՎարչապետ Հովիկ Աբրահամյանի բիզնեսը սահմաններ չունի։ Հետք․ամՀովիկ Աբրահամյանի բիզնեսը սահմաններ չունի-2։ Հետք․ամ։

 Կրթություն 
1980-1984 թվականներին սովորել է Երևանի ավտոճանապարհային տեխնիկումում։

1985-1990 թվականներին սովորել է Երևանի ժողտնտեսության ինստիտուտում։

 Մականուն 
Հովիկ Աբրահամյանը հայ հասարակության շրջանում հայտնի է «Մուկ» կամ «Մխչյանի մուկ» մականվամբ։

 Քաղաքական գործունեություն 
Հովիկ Աբրահամյանը իր քաղաքական կարիերան սկսել է Հայաստանի անկախության սկզբնական շրջանից, երբ 1995 թվականին ընտրվել է Հայաստանի Ազգային ժողովի առաջին գումարման պատգամավոր։ Նույն թվականին ստացել է Արտաշատի քաղաքային խորհրդի գործադիր կոմիտեի նախագահի պաշտոնը։

1996 թվականից մինչև 1998 թվականը եղել է Արտաշատի համայնքապետը։

1998 թվականին Հովիկ Աբրահամյանը նշանակվել է Արարատի մարզպետ։ Հովիկ Աբրահամյանի՝ Հանրապետական կուսակցության շարքերում ակտիվ կուսակցական գործունեությունը հնարավորություն է տվել նրան՝ կառավարության կազմում ընդգրկվել։

2000 թվականին նշանակվել է Քաղաքաշինական գործունեության և տարածքային վարչության կենտրոնացման գծով նախարար։ Հովիկ Աբրահամյանին հաջողվել է հետագա երկու տարիներին պահպանել իր նախարարական պաշտոնը։

Հովիկ Աբրահամյանը որպես՝ նոր գերատեսչության ղեկավար, ընդգրկվել է Հայաստանի Անվտանգության խորհրդի կազմը։ Նրան են տրվել նաև տասը մարզերի և Երևան քաղաքի տեղական ինքնակառավարման մարմինների ղեկավարների գործունեության անմիջական վերահսկողության իրականացման պարտականությունները։

2000-2008 թվականներին Հովիկ Աբրահամյանը եղել է Տարածքային կառավարման նախարար։

2007-2008 թվականներին զբաղեցրել է Հայաստանի փոխվարչապետի պաշտոնը։

2008 թվականի ապրիլի 21-ին Հայաստանի Նախագահի հրամանագրի համաձայն՝ նշանակվել է Հայաստանի Նախագահի աշխատակազմի ղեկավարՀ. Աբրահամյանի Հայաստանի Հանրապետության նախագահի աշխատակազմի ղեկավար նշանակելու մասին։

2008 թվականի սեպտեմբերի 5-ին Հայաստանի Նախագահի հրամանագրի համաձայն՝ ազատվել է Հայաստանի Նախագահի աշխատակազմի ղեկավարի պաշտոնիցՀ. Աբրահամյանին Հայաստանի Հանրապետության նախագահի աշխատակազմի ղեկավարի պաշտոնից ազատելու մասին։

2017 թվականի հունվարի 25-ին Հովիկ Աբրահամյանը հայտարարեց, որ լքում է Հայաստանի Հանրապետական կուսակցության շարքերը, բայց շարունակելու է զբաղվել ակտիվ քաղաքականությամբ։ Ամիսներ անց նա արդեն դուրս էր եկել ՀՀԿ-ից ու քաղաքականությունից։

 Հայաստանի ԱԺ նախագահ 
2012 թվականի մայիսի 31-ին Հայաստանի Հանրապետական կուսակցության նախագահի տեղակալի պաշտոնը զբաղեցնող Հովիկ Աբրահամյանն ընտրվեց Հայաստանի հինգերորդ գումարման Ազգային ժողովի նախագահ։

 Հայաստանի վարչապետ 

2014 թվականի ապրիլի 13-ին նշանակվել է Հայաստանի վարչապետ։ Հրաժարական է ներկայացրել 2016 թվականի սեպտեմբերի 8-ին կայացած կառավարության նիստի ժամանակ։

 Բիզնես գործունեություն 
Հովիկ Աբրահամյանը հանդիսանում է Հայաստանի Հանրապետության խոշոր բիզնեսմեններից մեկը։ Նրա և նրա ընտանիքի կարողությունը տարբեր ժամանակներում գնահատվել է տարբեր կերպ։ Համաձայն մամուլի հրապարակումների՝ Հայաստանում պետական բարձր պաշտոններ զբաղեցնելու տարիներին նա բիզնես ոլորտի բազմաթիվ ճյուղերում ունեցել է իր հսկայական մասնաբաժինը։ Այդպիսի ոլորտներից են բենզա-գազալցակայանների շահագործումը, պահածոների, գինու, կոնյակի արտադրությունը, հողատարածքների տնօրինումն ու հողագործությունը, հանքերի, ձկնաբուծարաններիԲնապահպանական աղե՞տ, թե՞ կոալիցիոն ձկնաբուծություն։ Հետք․ամ, սուպերմարկետների և հյուրանոցային համալիրներ տնօրինում, թանկարժեք իրերի և աքսեսուարների վաճառք, հանքարդյունաբերության, շինանյութերի և քարերի արտադրություն, ուղևորափոխադրումներով զբաղվող ընկերությունների տնօրինում, անշարժ գույքի վարձակալություն և այլն։

Հովիկ Աբրահամյանի՝ ՀՀ վարչապետի պաշտոնից հեռանալուց հետո, մամուլում եղան հրապարակումներ այն մասին, որ նախկին վարչապետը վաճառում է Հայաստանում գտնվող իր բիզնեսըՀովիկ Աբրահամյանը վաճառում է, Ալեքսանյանը՝ գնո՞ւմ։ հրապարակ․ամ։

 Ընտանիք 
Ամուսնացած է, ունի երեք երեխա, յոթ թոռ։

 Պարգևներ 
 «Հայրենիքին մատուցած ծառայությունների համար» 1-ին աստիճանի մեդալով (2012 թվական)Հայաստանի Հանրապետության մեդալներով պարգևատրելու մասին։
 Անանիա Շիրակացու մեդալով, 
 ՀՀ վարչապետի հուշամեդալով, 
 «Մարշալ Բաղրամյան» մեդալով,
 «Ֆրիտյոֆ Նանսեն» ոսկյա հուշամեդալով,
 Հունաստանի խորհրդարանի ոսկե մեդալով, 
 Թատերարվեստին մատուցած անգնահատելի ծառայությունների և Թատրոնի միջազգային օրվա առթիվ՝ Թատերական գործիչների միության Ոսկե մեդալով,
 Լեռնային Ղարաբաղի Հանրապետությանը մատուցած ծառայությունների համար՝ «Մեսրոպ Մաշտոց» շքանշանով,
 Միջխորհրդարանական համագործակցության ամրապնդման գործում կարևոր ներդրում ունենալու համար՝ ԱՊՀ ՄԽՎ ոսկե մեդալով,
 «Հայաստանի Հանրապետությունում Ռուսաստանի ԱԴԾ սահմանապահ վարչություն» հուշանշանով։

 Ծանոթագրություններ 

 Արտաքին հղումներ 
 Հայաստանի Հանրապետական կուսակցության կայքում


Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:Անանիա Շիրակացու մեդալակիրներ
Կատեգորիա:Արարատի մարզպետներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 5-րդ գումարման ընթացքում լիազորությունները դադարեցրած պատգամավորներ
Կատեգորիա:ՀՀ Ազգային ժողովի նախագահներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ վարչապետի հուշամեդալակիրներ
Կատեգորիա:ՀՀԿ անդամներ
Կատեգորիա:Հայաստանի Հանրապետական կուսակցություն
Կատեգորիա:Հունվարի 24 ծնունդներ
Կատեգորիա:Մխչյան գյուղում ծնվածներ